คือทำหมันมาก็สามปีกว่า แล้วคะ แล้วเดือนก่อนประจำเดือนไม่มาเราไปลองกินยาคุมคะ ทำให้ประจำเดือนเลื่อนมา 1 สัปดาห์ พอเดือนถัดมาเราเลิกกินยาคุม พอครบกำหนด ประจำเดือนมานิดเดียว แล้ววันถัดมาก็ไม่มาอีกเลยคะ นี่จะครบเดือนใหม่แล้วคะ จะเป็นอะไรมั้ยคะ แต่ช่วงหลังจากประมานิดเดียวล้าสุดนั้น มีการปวดท้องน้อย หน่อยๆ คะ อาการน้อยเกียวกับการตั้งครรภ์มั้ยคะ พอกดลงไป สักพักก็จะมาตกขาวเป็นนำ้ใสๆ ออกมาคะ แต่เป็นคนประจำเดือนมาปกติ ตลอดคะ ไม่เคยเคลื่อนเกิน 2 วันคะ
สวัสดีค่ะ การทำหมันหญิงนั้นเป็นการคุมกำเนิดอย่างถาวรโดยการตัดท่อนำไข่ ไม่ให้ไข่ลงมาผสมกับอสุจิได้ แต่อย่างไรก็ตามในผู้ที่ทำหมันแล้ว มีโอกาสผิดพลาด กล่าวคือท่อนำไข่มาเชื่อมกันเองได้ประมาณ 3-4 รายในการทำหมัน 10,000 ครั้ง ซึ่งถือว่าน้อย ดังนั้นหากทำหมันมาแล้ว ไม่มีความจำเป็นต้องคุมกำเนิดด้วยวิธีอื่นๆอีกการรับประทานยาคุมกำเนิดอาจทำให้มีผลข้างเคียงเรื่องเลือดออกผิดปกติทางช่องคลอดหรือประจำเดือนคลาดเคลื่อนได้เช่นกัน หากไม่มีข้อบ่งชี้อื่นในการใช้ยาคุมกำเนิด แนะนำให้งดรับประทานไปก่อนสามารถซื้อชุดตรวจการตั้งครรภ์ทางปัสสาวะมาตรวจเองเบื้องต้นได้ หากไม่แน่ใจผลตรวจควรปรึกษาสูตินรีแพทย์ แต่อย่างที่แจ้งไปว่ามีโอกาสตั้งครรภ์ได้น้อยมากค่ะ